Diari Oficial de la Generalitat Valenciana


Sumari del DOGV 7113, del 18-09-2013 (2013/8853)

Notificació de la sentència dictada en el procediment de modificació de mesures número 585/2012.
------------------------------------------------------------------------------------------------

### Dades del document

Número de DOGV
:   7113

Data del DOGV
:   18-09-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/8853


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de modificació de mesures número 585/2012. [2013/8853]  
Modificació de mesures supòsit contenciós 000585/2012   
Demandant: Eliana Aranibar Fernández.   
Procurador: Pedro García-Reyes Comino.  
Demandat: Wilson Rodrigo Calderón Centeno.   
Procurador/a: -   
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte faig saber que en les actuacions de modificació de mesures de supòsit contenciós, seguides amb el número 000585/2012 a instàncies d'Eliana Aranibar Fernández contra Wilson Rodrigo Calderón Centeno, en situació de rebel·lia, en data 8 de novembre de 2012 s'ha dictat una sentència, que té la part dispositiva com es diu:  
«1. La pàtria potestat serà compartida.   
2. S'atribuïx a la progenitora la guarda i custòdia del fill menor comú.   
3. Quant al règim de visites i comunicació amb el progenitor no custodi, serà el següent:  
- El pare tindrà el fill en companyia seua els caps de setmana alterns, des del divendres a l'eixida del col·legi fins al diumenge a les 20.00 hores de la vesprada, i el lloc on ha de lliurar el fill és el domicili de la mare. En el cas de ponts festius, s'acumularan eixos dies de festa al cap de setmana del pare o de la mare, segons corresponga.  
- Així mateix, el pare tindrà el fill en companyia seua una vesprada intersetmanal (dimecres), des de l'eixida del col·legi fins a les 20.00 hores, i el lloc on ha de lliurar el menor és el domicili matern.  
- Les vacances escolars de Nadal, Setmana Santa i Falles seran distribuïdes en dies i a mitges entre els progenitors.  
- Les vacances d'estiu es distribuïxen a mitges entre els progenitors, establint-se períodes alterns per quinzenes.  
- En el règim de visites aplicable en vacances escolars, l'elecció de quin període correspon a cada progenitor correspondrà a la mare en els anys imparells i al pare en els anys parells.  
- Durant el període de vacances escolars queda en suspens el règim de visites ordinari, que es reprendrà una vegada acabat el període vacacional corresponent, seguint el torn alternatiu que s'havia interromput.   
  
4. Com a aliments en favor del fill menor, el demandat ha de pagar una pensió mensual de 100 euros, que s'ingressarà en el compte corrent que la progenitora designe i que s'incrementarà anualment d'acord amb l'índex de preus de consum. Les despeses extraordinàries necessàries, i les convenients sempre que existisca un acord o autorització judicial, seran pagades al 50 per cent per ambdós progenitors.   
Notifiqueu esta resolució a les parts.  
Contra esta sentència es pot interposar un recurs d'apel·lació en el termini de 20 dies, comptador des de l'endemà del dia que es notifique, d'acord amb la nova redacció de l'article 458.1 de la Llei d'Enjudiciament Civil donada per la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'este Jutjat en Banesto número 4447 0000 00 0585 12.  
Esta és la meua sentència, que pronuncie, mane i firme.»  
I perquè valga de notificació de forma deguda a Wilson Rodrigo Calderón Centeno, en rebel·lia, expedisc i firme este edicte.  
  
València, 5 de setembre de 2013.- El secretari: Antonio Rodríguez-Moldes Peiró.